ประเด็นปฏิรูปที่ ๑ การปฏิรูปองค์กรด้านพลังงาน

การจัดตั้งกองบริหารสัญญา PSC เป็นไปตามแผนงานที่กำหนดของกรมเชื้อเพลิงธรรมชาติแต่อย่างไรก็ตามเห็นว่าการดำเนินการเพื่อให้เกิดความสมบูรณ์และมีผลในทางปฏิบัติอย่างต่อเนื่องตลอดไป การดำเนินงานของกรมฯควรต้องมีการพัฒนาไปสู่การจัดตั้งองค์กรซึ่งเป็นนิติบุคคลเพื่อบริหารจัดการแหล่งทรัพยากรปิโตรเลียม ให้สามารถบริหารสัญญาในระบบสัมปทาน ระบบแบ่งปันผลผลิต ระบบจ้างบริการ อีกทั้งต้องสามารถดำเนินการจำหน่ายปิโตรเลียมที่เป็นส่วนแบ่งผลผลิตในส่วนของรัฐได้ ตลอดจนการบริหารงบประมาณจำนวนมากด้วยความโปร่งใสรวดเร็วและมีประสิทธิภาพสามารถตรวจสอบได้ในอนาคตหรือไม่

ประเด็นปฏิรูปที่ ๗ การพัฒนาอุตสาหกรรมก๊าซธรรมชาติ

สร้างโอกาสให้ประเทศไทยเป็นศูนย์กลางการค้า LNG ของภูมิภาคและส่งเสริมให้เกิดการแข่งขัน การสร้างโอกาสให้ประเทศไทยกลายเป็น Regional LNG Trading Hub ควรจะต้องเร่งดำเนินการปรับปรุงแก้ไขกฎระเบียบที่เกี่ยวข้องให้ดำเนินการได้เป็นไปตามกรอบแผนระยะเวลาที่กำหนดไว้ รวมถึงการเสริมสร้างความเข้มแข็งให้เอกชนไทยมีโอกาสเข้ามาแข่งขันในธุรกิจก๊าซธรรมชาติมากราย เพื่อรองรับที่ประเทศไทยจะเป็นศูนย์กลางของตลาดพลังงานในภูมิภาคอาเซียน จึงขอทราบกรอบระยะเวลาการดำเนินงาน~~ที่~~โดยละเอียดชัดเจน ว่ามีปัญหาอุปสรรคในการดำเนินงานอย่างไร ตลอดจนมาตรการในการส่งเสริม TPA Code เพื่อให้เกิดความเป็นธรรมกับผู้ใช้บริการรายอื่นๆ

ประเด็นปฏิรูปที่ ๘ การพัฒนาอุตสาหกรรมปิโตรเคมีระยะที่ ๔

การพัฒนาปิโตรเคมีระยะที่ 4 เพื่อสร้างความเข็มแข็งของอุตสาหกรรมปิโตรเคมี   
จากฐานการผลิตปัจจุบันในพื้นที่ชายฝั่งทะเลตะวันออก รวมถึงการกำหนดพื้นที่ใหม่ที่มีศักยภาพในการพัฒนาอุตสาหกรรม ปิโตรเคมีระยะยาว เพื่อเพิ่มขีดความสามารถในการแข่งขันของประเทศ

การกำหนดพื้นที่ใหม่ที่มีศักยภาพนั้นมีที่ใดบ้าง เนื่องจากพื้นที่ชายฝั่งทะเลตะวันออก EECปัจจุบันมีความแออัดการพัฒนาอาจมีอุปสรรคหลายอย่างมีแนวทางอย่างไร กรอบระยะเวลาเป็นไปตามแผนแล้วหรือไม่ ขอทราบความก้าวหน้าผลการศึกษาเกี่ยวกับการพัฒนาอุตสาหกรรมปิโตรเคมี ระยะที่ ๔

ประเด็นปฏิรูปที่ ๑๒ ปฏิรูปโครงสร้างการใช้พลังงานภาคขนส่ง ระยะ ๒๐ ปี

การสร้างกรอบโครงสร้างการใช้พลังงานภาคขนส่งที่เหมาะสมของประเทศเพื่อกำหนดนโยบายที่เกี่ยวข้องทั้งด้านเกษตร การลงทุนอุตสาหกรรมเชื้อเพลิงชีวภาพ โรงกลั่น และยานยนต์ มีการดำเนินงานไปแล้วอย่างไรบ้าง รวมถึง

๑) สาระสำคัญของแผน TIEB ฉบับใหม่ ที่ได้มีการปรับปรุงแก้ไขให้เหมาะสมกับสถานการณ์พลังงานในปัจจุบัน และมีความสอดคล้องกันกับการดำเนินงานปฏิรูปประเทศอย่างไรบ้าง

๒) การอุดหนุนราคาพลังงานที่มีส่วนผสมจากเชื้อเพลิงชีวภาพจะมีการบริหารจัดการอย่างไรเมื่อสิ้นสุดระยะที่ได้รับการสนับสนุนตามกฎหมาย